BIBLIOTECA  ACADEMIEI  ROMÂNE                                                                              
                      Nr. înreg. 5336/30.10.2026
A N U N Ț

BIBLIOTECA ACADEMIEI  ROMÂNE, cu sediul în București, Calea  Victoriei  nr. 125, sector 1, organizează, în ziua de 20 noiembrie 2026 ora 09.30, concurs pentru ocuparea următorului post:

 
1 post vacant – inginer de sistem S I, normă întreagă, perioadă nedeterminată, în cadrul Serviciului Infrastructură informatică și tehnologii digitale. 
Cerințe privind ocuparea postului:

■ Cerinţe generale:

    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

    b) cunoaşte limba română, scris şi vorbit;

    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;


■ Cerinţe specifice:

1. Studii de specialitate: studii superioare de lungă durată, absolvite cu diplomă de licență sau echivalentă, în domeniul fundamental Științe inginerești, în una dintre următoarele ramuri de știință și domenii de studii:

a.  ramura de știință Inginerie electrică, electronică și telecomunicații, domeniul de studii Inginerie electronică, telecomunicații și tehnologii informaționale;

b. ramura de știință Ingineria sistemelor, calculatoare și tehnologia informației, oricare dintre domeniile de studii ale acestei ramuri (Calculatoare și tehnologia informației sau Ingineria sistemelor);

c. ramura de știință Inginerie mecanică, mecatronică, inginerie industrială și management, domeniul de studii Științe inginerești aplicate sau Mecatronică și robotică.

2. Vechime în muncă minimum 5 ani din care vechime în specialitate minimum 3 ani.

3. Cunostinte de operare/programare pe calculator: baze de date integrate, sisteme de operare LINUX și MS Windows nivel avansat, suita Microsoft Office

4. Cunoștințe de limbă străină de circulație internațională, de preferat engleza.

■ Tematică și bibliografie:

Tematică:
1. Rețele locale de calculatoare: modelul de referință pe niveluri, adresare IPv4, subrețele, servicii DHCP și DNS, echipamente active (switch, router, punct de acces), VLAN-uri, cablare structurată, diagnosticarea defecțiunilor de conectivitate.
2. Administrarea domeniului Windows / Active Directory: unități organizaționale, conturi de utilizator și de calculator, grupuri de securitate, politici de grup, politici de parolă, gestionarea ciclului de viață al contului.
3. Servicii de poștă electronică: înregistrări DNS (MX, SPF, DKIM, DMARC), administrarea căsuțelor poștale și a listelor de distribuție, cote de stocare, protecție antispam și antiphishing.
4. Stații de lucru, imprimante și periferice: instalare, configurare, servicii de imprimare în rețea, drivere, depanare de nivel 1.
5. Organizarea suportului tehnic: niveluri de intervenție, incidente și cereri de serviciu, prioritizare, escaladare, acorduri privind nivelul serviciilor, evidența intervențiilor.
6. Continuitatea activității și securitatea informației: copii de siguranță și restaurare, surse neîntreruptibile de alimentare, protecția datelor cu caracter personal, igiena de securitate a utilizatorului.
7. Gestiunea parcului de echipamente: inventariere, fișa echipamentului, durate normale de funcționare, uzura fizică și morală, fundamentarea necesarului anual, casarea mijloacelor fixe.
Bibliografie
1. Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal (GDPR) – art. 5, 32, 33 și 34 (eur-lex.europa.eu).
2. Hotărârea Guvernului nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările ulterioare (legislatie.just.ro).
3. Ordinul ministrului finanțelor publice nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii (legislatie.just.ro).
4. Hotărârea Guvernului nr. 841/1995 privind procedurile de transmitere fără plată și de valorificare a bunurilor aparținând instituțiilor publice, cu modificările ulterioare (legislatie.just.ro).
5. Ordonanța de urgență a Guvernului nr. 5/2015 privind deșeurile de echipamente electrice și electronice, cu modificările și completările ulterioare (legislatie.just.ro).
6. Ghidurile, alertele și materialele de conștientizare publicate de Directoratul Național de Securitate Cibernetică (dnsc.ro), în special cele privind protecția împotriva atacurilor de tip phishing și ransomware.
7. NIST SP 800-34 – Contingency Planning Guide for Federal Information Systems: principii de planificare a continuității, noțiunile de RTO și RPO, strategii de copiere de siguranță (csrc.nist.gov).
8. Ghidurile tehnice ale producătorilor privind cablarea structurată: categoriile de cablu și lungimea maximă a segmentului orizontal (site-urile producătorilor echipamentelor respective).
9. Microsoft Learn – Active Directory Domain Services: administrarea conturilor, a grupurilor, a unităților organizaționale, politici de grup și de parolă (learn.microsoft.com).
10. Microsoft Learn – noțiuni de adresare TCP/IP și subrețele; servicii de rețea Windows Server: DHCP, DNS, servicii de imprimare; depanarea autentificării în domeniu (learn.microsoft.com).
11. RFC 7208 (SPF), RFC 6376 (DKIM), RFC 7489 (DMARC) – autentificarea expeditorului de poștă electronică (datatracker.ietf.org).
12. Documentația tehnică a producătorilor pentru echipamentele aflate în dotare: surse neîntreruptibile de alimentare, echipamente active de rețea și echipamente de imprimare (site-urile producătorilor echipamentelor respective).
13. Specificația S.M.A.R.T. și noțiunea de TBW pentru evaluarea uzurii unităților SSD (t13.org; documentația producătorilor de unități SSD).
14. Fișa postului de inginer de sistem și procedurile operaționale ale Serviciului Infrastructură Informatică și Tehnologii Digitale, puse la dispoziția candidaților la cerere (v. secțiunea F.4).

       Unde poate fi consultată bibliografia obligatorie
Toate sursele indicate mai sus sunt accesibile gratuit. Pentru actele normative se recomandă consultarea formei actualizate, disponibilă pe Portalul legislativ al Ministerului Justiției (legislatie.just.ro), unde căutarea se poate face după tipul actului, număr și an.
F.1. Acte normative naționale – Portalul legislativ (legislatie.just.ro)
	Sursa
	Adresa de acces (gratuit)

	Portalul legislativ – căutare după tipul actului, număr și an
	https://legislatie.just.ro/

	H.G. nr. 2139/2004 – Catalogul privind clasificarea și duratele normale de funcționare a mijloacelor fixe
	https://legislatie.just.ro/Public/DetaliiDocumentAfis/58613

	O.M.F.P. nr. 2861/2009 – Normele privind organizarea și efectuarea inventarierii
	https://legislatie.just.ro/Public/DetaliiDocument/112430

	H.G. nr. 841/1995 – transmiterea fără plată și valorificarea bunurilor instituțiilor publice
	https://legislatie.just.ro/Public/DetaliiDocument/7344


O.U.G. nr. 5/2015 privind deșeurile de echipamente electrice și electronice se identifică pe același portal, prin căutare după tip, număr și an.
F.2. Legislație europeană
	Sursa
	Adresa de acces (gratuit)

	Regulamentul (UE) 2016/679 – GDPR, text integral în limba română
	https://eur-lex.europa.eu/legal-content/RO/TXT/?uri=celex%3A32016R0679

	EUR-Lex – portal de căutare pentru legislația Uniunii Europene
	https://eur-lex.europa.eu/


F.3. Documentație tehnică și ghiduri – acces liber
	Sursa
	Adresa de acces (gratuit)

	Microsoft Learn – Active Directory Domain Services, politici de grup, adresare TCP/IP și subrețele, DHCP, DNS, servicii de imprimare
	https://learn.microsoft.com/

	Directoratul Național de Securitate Cibernetică – ghiduri, alerte și materiale de conștientizare
	https://dnsc.ro/

	RFC Editor – RFC 7208 (SPF), RFC 6376 (DKIM), RFC 7489 (DMARC)
	https://www.rfc-editor.org/

	NIST – publicațiile seriei SP 800 (inclusiv SP 800-34, planificarea continuității)
	https://csrc.nist.gov/publications/sp800

	APC by Schneider Electric – manuale, proceduri de înlocuire a bateriilor și selectorul de baterii pentru UPS
	https://www.apc.com/


F.4. Documente interne ale instituției
Se pun la dispoziția candidaților, la cerere, prin secretariatul comisiei de concurs sau prin compartimentul de resurse umane: fișa postului scos la concurs și procedurile operaționale ale serviciului (poziția 14 din bibliografie).
Notă: la elaborarea subiectelor și la corectare se au în vedere formele în vigoare la data susținerii concursului ale actelor normative menționate. Bibliografia obligatorie este integral accesibilă gratuit.
■ Tipul probelor: proba scrisă și interviu.

Dosarul de concurs, cu mențiunea, pe copertă, a numărului de pagini conținute, se va depune personal la Serviciul Resurse Umane, Salarizare, Secretariat și Dezvoltare instituțională până la data de 13 noiembrie 2026 (inclusiv), zilnic între orele 10.00 - 14.00. Candidatul va primi numărul de înregistrare al dosarului. 

Numărul de înregistrare comunicat constituie modalitatea de identificare a candidatului pe listele cu rezultatele concursului ce vor fi comunicate ulterior, în urma fiecărei etape parcurse. 

Toate informațiile legate de acest concurs vor putea fi obținute atât la sediul instituției cât și telefonic la numărul de telefon 021.212.82.84, int. 1206/1207. 

Pentru înscrierea la concurs candidaţii vor prezenta un dosar care va conţine următoarele documente:

    a) formular tip de înscriere la concurs (document care se regăsește pe site-ul BAR la Rubrica Resurse Umane, Secțiunea Anunțuri de angajare sau la sediul instituției);

    b) copia actului de identitate sau orice alt document care atestă identitatea, potrivit legii, aflate în termen de valabilitate;

    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;

    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

    f) certificat de cazier judiciar sau, după caz, extrasul de pe cazierul judiciar;

    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

    h) curriculum vitae, model comun european, semnat și datat pe fiecare pagină. 

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (1) lit. b) - d), precum şi copia certificatului de încadrare într-un grad de handicap (unde e cazul) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Vor intra în concurs candidații ale căror dosare de înscriere sunt complete și declarate admise la selecția dosarelor, selecție care va avea loc în termen de maximum două zile lucrătoare de la expirarea termenului de depunere.

Rezultatele selectării dosarelor de înscriere se afişează de către secretarul comisiei de concurs, cu menţiunea "admis" sau "respins", însoţită, după caz, de motivul respingerii, la sediul şi pe pagina de internet a instituției în data de 18 noiembrie 2026 ora 15.00.

Contestațiile referitoare la rezultatele selecției dosarelor de concurs se depun personal în data de 19 noiembrie 2026 în intervalul orar 09.00 -12.00, iar rezultatul acestora se afișează în data de 20 noiembrie 2026 ora 09.00.

Desfășurarea concursului:

· proba scrisă: - subiecte de specialitate stabilite de comisia de concurs înaintea concursului/examenului. 

Data susținerii probei scrise este 20 noiembrie 2026 ora 9.30 la sediul Bibliotecii din Calea Victoriei nr. 125.

Rezultatele probei scrise se afișează în data de 23 noiembrie 2026 ora 15.00.

Contestațiile referitoare la rezultatele probei scrise se depun personal în data de 24 noiembrie 2026 în intervalul orar 09.00 - 12.00, iar rezultatul acestora se afișează în data de 25 noiembrie 2026 ora 9.00.

· proba interviu – conform planului de interviu stabilit de comisia de concurs.

Data susținerii interviului este 25 noiembrie 2026 ora 11.00 la sediul Bibliotecii din Calea Victoriei nr. 125.

Rezultatele interviului se afișează în data de 26 noiembrie 2026, ora 15.00.

Contestațiile referitoare la rezultatele interviului se depun personal în data de 27 noiembrie 2026 în intervalul orar 9.00 - 12.00, iar rezultatul acestora se afișează în data de 2 decembrie 2026 ora 15.00.

Rezultatele finale se afișează în data de 3 decembrie 2026 ora 15.00.

D I R E C T O R   G E N E R A L

Prof. ing. Nicolae NOICA

Membru de onoare al Academiei Române

